《赠斯远》
宋代·韩淲

一自离城府，经年欲从游。岂曰秋气高，粲然在林丘。

酒熟未易饮，诗好未易酬。幽窗展席地，宛转十日留。

才如不羁马，胸次贯九流。籋云有霄汉，局蹐不足忧。

驾言骊驹歌，散处非阻修。鸿雁天南飞，时当寄绸缪。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。